Diari Oficial de la Generalitat Valenciana


Sumari del DOGV 9804, del 07-03-2024 (2024/1594)

Edicte de resolució pel qual se sotmet a informació pública la memòria justificativa de la retaxació de càrregues del Programa d'actuació integrada corresponent a la unitat d'execució de sòl urbà UE-4.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9804

Data del DOGV
:   07-03-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1594


Data del document
:   21-02-2024

Organisme emissor
:   Ajuntament de Jérica

Tipus de document
:   Edicte

Descriptors 

:   * administració local
    * pla d'urbanisme

Edicte de resolució pel qual se sotmet a informació pública la memòria justificativa de la retaxació de càrregues del Programa d'actuació integrada corresponent a la unitat d'execució de sòl urbà UE-4. [2024/1594]  
L'Ajuntament de Jérica va dictar la Resolució d'alcaldia núm. 66/2024, de data 19.02.2024, la part dispositiva de la qual assenyalava:  
«Primer. Sotmetre a informació pública, durant un termini de quinze dies, de conformitat amb l'article 390, apartats 2 i 3, del ROGTU, la memòria justificativa de la retaxació de càrregues (informe tècnic redactat per Manuel Rodríguez Ramos, enginyer de camins, canals i ports col. 32496), del Programa d'actuació integrada corresponent a la unitat d'execució de sòl urbà UE-4 del Pla general de Jérica, presentada per José Luis Ocerín López, que actua en nom i representació de la mercantil Niregrés Promociones, SL, mitjançant un escrit de data 31 de gener de l'any 2023 (núm. registre d'entrada 4403-K-AS-029).  
  
Este tràmit d'informació pública s'anunciarà mitjançant la publicació d'un anunci en el Diari Oficial de la Generalitat Valenciana. Este anunci determinarà l'inici del còmput del termini de quinze dies per a formular al·legacions a la retaxació tramitada.  
Notificar la present resolució als qui figuren com a interessats en l'expedient tramitat per a l'aprovació de la memòria justificativa de la retaxació de càrregues (informe tècnic redactat per Manuel Rodríguez Ramos, enginyer de camins, canals i ports col. 32609) del Programa d'actuació integrada corresponent a la unitat d'execució de sòl urbà UE-4 del Pla general de Jérica.  
Segon. Incoar, igualment, sense perjuí de la resolució del procediment per part de l'òrgan competent, l'expedient administratiu per a la resolució de l'adjudicació del Programa d'actuació integrada corresponent a la unitat d'execució de sòl urbà UE-4 del Pla general de Jérica, concedida a la mercantil Niregrés Promociones, SL, a l'empara de l'article 143.2, apartat i), de la LUV, atesa la sol·licitud de renúncia de l'urbanitzador davant de la retaxació de càrregues fundada en causa legal tramitada en l'apartat primer de la part dispositiva d'esta resolució, que implica un increment de l'import de les càrregues previst en la proposició juridicoeconòmica superior al 20 %.  
Concedir un tràmit d'audiència, durant un termini de quinze dies, als qui figuren com a interessats en l'expedient incoat per a la resolució de l'adjudicació del Programa d'actuació integrada corresponent a la unitat d'execució de sòl urbà UE-4 del Pla general de Jérica, perquè puguen formular-hi al·legacions i presentar els documents i justificacions que estimen convenients.  
Tercer. Sol·licitar al departament d'Intervenció/Comptabilitat de l'Ajuntament de Jérica que emeta un informe sobre les despeses de gestió abonades per l'Ajuntament de Jérica per a la tramitació del Programa d'actuació integrada corresponent a la unitat d'execució de sòl urbà UE-4 del Pla general de Jérica.  
Quart. Notificar esta resolució a la mercantil Niregrés Promociones, SL, i als altres interessats en l'expedient administratiu, als efectes oportuns.»  
  
Jérica, 21 de febrer de 2024.- L'alcalde president: Jorge Peiró Ripoll.